Historien om det perforerede frimærke 


Ser man tilbage i tiden, så har England på to vigtige områder indenfor filatelien været et 
foregangsland. Det ikke alene var det første land i verden der indførte brugen af frimær- 
ker, det var også det første land i verden der gav tilladelse til at indføre brugen af perfo- 
reringer i frimærker for at modvirke tyverier fra frimærkebeholdningen i firmaer og 
myndigheder fra de ansattes side. 


Begyndelsen 

Det perforerede frimærkes historie tager sit udgangspunkt i London i september måned i 
året 1858, hvor en driftig forretningsmand med stor mekanisk snilde Mr. Joseph Sloper 
ansøger og får patent på en perforeringsmaskine til brug for banker og andre som en 
sikker metode til annullering af deres checks og dokumenter etc. Dette skete med ”Can- 
celled” eller ”Paid” eventuelt en dato. Idéen at bruge perforeringsmaskinen til perfore- 
ring af frimærker var endnu ikke undfanget og lå slumrende hen og der skulle gå ti år 
mere før dette skete. 


Inden indførelsen af postanvisninger var frimærker ofte brugt som betalingsmiddel ved 
forsendelse af post og kunne på alle postkontorer veksles til rede penge mod en provisi- 
on på 2/2 % (minimum Yd) hvis frimærkerne var parstykker eller større partier. Denne 
mulighed var fristende for uærlige medarbejdere og dårligt betalte kontorbude, og derfor 
søgte firmaer og myndigheder en måde at imødegå sådanne tab. 


Det første initiativ til perforering af frimærker kom fra et firma ved navn Copestakes, 
Moore, Crampton & Co. 5 Bow Churchyard London E.C. den 23. oktober 1867, der 
efter et tyveri af frimærker fra én af de ansattes side i firmaets Plymouth afdeling ind- 
sender en ansøgning den 2. januar 1868 til G.P.O. General Post Office hvori firmaet 
beder om tilladelse til at perforere deres frimærker med initialerne S.C. tilhørende seni- 
orindehaveren Hr. Sampson Copestake. 

Med som prøve er vedlagt frimærker perforeret med initialerne S.C., leveret til firmaet af 
Joseph Sloper. Ansøgningen afvises imidlertid med den begrundelse, at perforeringer i 
frimærker kan skjule afstemplingen og derved gøre frimærkerne brugbare igen. 


Dette kommer naturligvis til Joseph Slopers kendskab og som den driftige forretnings- 
mand han er kontakter han General Post Office for at protestere over afgørelsen som han 
finder uacceptabel, hvilket medfører et møde med generaldirektøren og hans embeds- 
mænd i St. Martins le Grand den 12. februar 1868. På dette møde fremviser Joseph Slo- 
per sit system til perforering af frimærker. Skønt generaldirektøren og embedsmændene 
kun udviser en forstående interesse giver de dog Joseph Sloper det indtryk, at de egentlig 
ikke har noget imod perforering af frimærker, hvilket Joseph Sloper meddeler Copesta- 
kes. Joseph Sloper var imidlertid uden skriftlig tilladelse og den 15. februar 1868 skriver 
han til generaldirektøren for at opnå denne. I brevet skriver han at Copestakes og mange 
andre store firmaer der var meget interesseret i at bruge hans system var tilfredse med, at 
han havde fået tilladelsen. 


Ved brevets modtagelse indser generaldirektøren, at Joseph Sloper må have misforstået 
afgørelsen på det første møde den 12. februar 1868, og beder ham derfor om at komme 
til et nyt møde den 24. februar 1868, hvor en postfuldmægtig Mr. Rodie Parkhurst frem- 
lægger den officielle holdning således, at denne ikke kan misforstås. 


Tre dage senere den 27. februar 1868, skriver Joseph Sloper, at han efter samtalen med 
Mr. Rodie Parkhurst åbenbart ikke har tilladelse til at benytte sit perforeringssystem til 
perforering af frimærker sådan som han har opfattet det. I brevet gør han opmærksom på, 
at mange af de store ledende firmaer og offentlige virksomheder til ham har oplyst, at det 
for dem, er det bedste system til at forebygge tyverier af deres frimærker. I brevet udbe- 
der han sig et svar på, om han kan få denne tilladelse således, at han kan forsikre sine 
mange kunder, at postvæsenet ikke har noget imod brugen af perforerede frimærker. 


Vedlagt brevet er en artikel fra avisen Manchester Examiner fra den 21. februar som 
handler om en købmand John Howarth som har modtaget 7820 frimærker til en værdi af 
35£ 19sh og 2d fra bude og kontorister som betaling for brød og ost, velvidende, at fri- 
mærkerne var stjålne. For denne forseelse fik købmand John Howarth 5 års fængsel. 


Efter modtagelsen af dette brev kom G.P.O. til den erkendelse, at Joseph Sloper ikke 
sådan uden videre ville lade sig afvise og derfor nedsattes et udvalg til endnu engang at 
gennemgå ansøgningen. Efter at have gennemgået ansøgningen og hørt de forskellige 
argumenter for og imod besluttede G.P.O. den 11. marts 1868, at informere Joseph Slo- 
per om, at de intet havde at indvende imod, at hans system blev brugt til at perforere 
frimærker og at tilladelsen hertil var blevet ham givet, hvilket blev ham meddelt pr. brev 
den 13. marts 1868 igennem postfuldmægtig Rodie Parkhurst: 


General Post Office 
13. Marts 1868 


Mr. Sloper 

Sir, 

Generalpostdirektøren har under hensyntagen til Deres brev af 27. forrige måned pålagt 
undertegnede at han under de foreliggende omstændigheder, ikke vil modsætte sig per- 
forering af frimærker som beskrevet af Dem for at forebygge tyveri af frimærker. 


Med højagtelse 
R.. PARKHURST.. 


Monopol til Sloper 

Joseph Sloper var nu både i kraft af sit patent på sin perforeringsmaskine og den opnåede 
tilladelse alene på det engelske marked i tre år, da G.P.O. ubevist havde givet ham mo- 
nopol herpå frem til den 31.august 1872. 


Efter tilladelsen og patentets udløb den 31. august 1872, bredte systemet sig meget hur- 
tigt ud over Englands grænser. Således til Belgien, Danmark, Frankrig, Schweiz og 
Tyskland i 1876. Østrig-ungarske monarki i 1877, blot for at nævne nogle enkelte lande. 


Vender vi blikket mod Danmark, så blev den første tilladelse til at perforere frimærker 
efter behørig ansøgning til GPD Generalpostdirektoratet og efterfølgende godkendelse 
givet til Papirhandler S. Friedlænder i København den 6. februar 1876 med Gpd. Jn. 
IMIA. 02.1876. Nr. 4259. 


Perioden med at ansøge om tilladelse til at perforere frimærker i Danmark varede fra den 
6. februar 1876 frem til 31. juli 1917, hvori der på denne dato i Officielle Meddelelser 
Nr. 52, Pkt. 3, fra Generalpostdirektoratet for postvæsenet stod at læse: Opmærksomhe- 
den henledes paa den i Serie A indeholdte rettelse til postanordningen, hvorefter post- 
frimærker, der er forsynede med et perforeringsmærker, kan benyttes til frigørelse af 
postforsendelser, uden at tilladelse hertil behøver at indhentes hos postbestyrelsen, men 
på betingelse af, at perforeringen er udført saaledes, at det med sikkerhed kan ses, at 
frimærkerne er ægte og ubrugte. (III.A.14 052 /1916.) 


Tak 

En dybfølt tak til Mr. Stephen Steere, Secretary & Treasurer, The Perfin Society for hans 
beredvillige hjælp for kontakt til forfatteren John S. Nelson som han igennem ham som 
Secretary & Treasurer i The Perfin Society har givet sin tilladelse til at bruge historien 
om Joseph Sloper i The Handbook Of British Perfins fra 1967, og The Perfin Society 
egen tilladelse fra deres 2. udgave 1983, genoptrykt 1984. Security Endorsement & So- 
ciety of Great Britain hvorfra uddrag til denne artikel, historien om det perforerede fri- 
mærke er hentet. 


Jan Krolak, København. Marts 2009 


